Document ID: /roh_data/filtered/fineweb-2-filterrobots_roh.jsonl.gz/43504

La raschun principala per las entradas pli autas saja ch'il pretsch sin il martgà da portgs saja sa revegnì, scriva l'institut da perscrutaziun Agroscope. Ils pretschs pli auts hajan er chaschunà in retgav da la vendita pli aut. Er il dumber pli aut d'arments e portgs haja chaschunà pli autas entradas.
Er las entradas pli autas da ravas da zutger, pavel sitg e graun saja sa resultà positiv. Quests svilups positivs hajan pudì cumpensar las racoltas pli pitschnas da fritgs, vin e tartuffels, sco er tar il rap.